

REPUBLIKA HRVATSKA

VIROVITIČKO-PODRAVSKA ŽUPANIJA

GRAD SLATINA

GRADONAČELNIK

KLASA: 602-03/22-02/1

URBROJ: 2189-2-03-02/02-23-5

Slatina, 4. siječnja 2023. godine

Na temelju članka 25. Statuta Grada Slatine (Službeni glasnik Grada, broj 5/09, 5/10, 1/13. i 2/13. – pročišćeni tekst, 3/18, 9/20. i 5/21.), gradonačelnik Grada Slatine, donosi

**O D L U K U**

**o sufinanciranju troškova prijevoza učenika srednjih škola s područja Grada Slatine**

**I.**

Ovom Odlukom propisuju se uvjeti i način sufinanciranja prijevoza redovitih učenika srednjih škola na području Grada Slatine.

**II.**

Pravo na sufinanciranje prijevoza učenika imaju redoviti učenici srednjih škola:

* koji imaju prebivalište na području Grada Slatine,
* koji koriste uslugu javnog prijevoza autobusom te
* čija udaljenost od adrese u mjestu prebivališta učenika do adrese u mjestu škole iznosi više od pet kilometara.

Javni prijevoz podrazumijeva prijevoz od mjesta prebivališta učenika do mjesta škole i od mjesta škole do mjesta prebivališta.

**III.**

Pravo na sufinanciranje nemaju učenici koji pohađaju srednju školu izvan Grada Slatine te učenici kojima se troškovi prijevoza u cjelini financiraju iz drugih izvora.

**IV.**

Vlada Republike Hrvatske donijela je Odluku o kriterijima i načinu financiranja troškova javnog prijevoza redovitih učenika srednjih škola za školsku 2022./2023. godinu (NN, broj 101/2022.), Virovitičko-podravska županija sredstvima koje mjesečno osigurava Ministarstvo znanosti i obrazovanja, plaća 75%-tni iznos limita od cijene mjesečne učeničke karte.

Ovom Odlukom učenici ostvaruju pravo na sufinanciranje razlike od utvrđenog iznosa sufinanciranja iz stavka 1. ovog članka do punog iznosa cijene komercijalne mjesečne karte (sa popustom) prijevoznika a s kojim Grad Slatina ima zaključen ugovor o sufinanciranju.

**V.**

Sredstva za sufinanciranje troškova prijevoza osigurana su u Proračunu Grada Slatine za 2023. godinu.

**VI.**

Ova Odluka stupa na snagu danom donošenja i objavit će se u Službenom glasniku Grada Slatine a primjenjuje se od 9. siječnja 2023. godine do kraja školske 2022./2023. godine.

GRADONAČELNIK

Denis Ostrošić, prof.

DOSTAVITI:

1. Čazmatrans Promet d.o.o. PJ Virovitica-Slatina,
2. ČAČINCI TRANS d.o.o., Čačinci, Glavna 128,
3. Odsjek za financije, ovdje,
4. Odsjek za opće poslove, ovdje,
5. Za evidenciju akata Gradonačelnika, ovdje,
6. Za objavu u Službenom glasniku Grada Slatine,
7. Arhiva, ovdje.